open-index/open-wikipedia-markdown huggingface dataset:
Helseintervensjon

**Helseintervensjon** er en prosedyre eller teknikk lagd for å avbryte, initiere eller modifisere helseatferd. Ulike helseintervensjoner kan for eksempel være: endring av fysisk miljø, terapi, lovendringer i samfunnet og mediekampanjer. Ordet kommer av å intervenere, som betyr å gripe inn. 

Mennesker kan ha en tendens til minimere risikofaktorer i egne liv. Helseintervensjoner har som formål å effektivt kommunisere risikoer, alternativ handling og opplæring. Men selv ved effektiv kommunikasjon og opplæring, kan det ofte være langt mellom tilegnet kunnskap og det å faktisk handle ved å forandre sin helseatferd. Både røyking og kosthold er eksempler på atferd de fleste vet risikoen ved, allikevel er det for mange svært vanskelig å gjennomføre ønsket endring i livsstilen.  

Helseintervensjoner kan fokusere på å hindre tilbakefall. Dette gjøres ved at personen blir trent i å unngå fristelsene til den uønskede helseatferden. Helsepsykologen fokuserer da på mestringsstrategier i risikofylte situasjoner. Pasienten kan for eksempel være på en fest, hvor du drikker alkohol i lag med røykere. Om han/hun nettopp har sluttet å røyke vil dette være en risikofylt situasjon, hvor mestringstrategier kan hindre et tilbakefall.  

Økonomiske ressurser kan være et hinder for gjennomføring av gode helseintervensjoner. Individuell oppfølging er den helseintervensjon som er vist mest effektiv i endring av ulike helseatferd. Dette er svært ressurskrevende, og må derfor vike for eks gruppeterapi, mediakampanjer osv.

## Modeller for helseintervensjon
Det finnes ulike helseadferdsmodeller for helseintervensjoner. 
**[[Den transteoretiske modellen]]** er den mest brukte modellen av faser i atferdsendring. Modellen er vist effektiv i produksjon av self-efficacy (troen på at en vil klare gjennomføre en spesiell handling, altså mestringstro). Forskning har funnet en klar sammenheng i forholdet mellom mestringstro og både forandring av helseatferd og opprettholdelsen av den. Det er viktig at en opplever mestringstro tidlig i prosessen mot endret atferd.  
 
Den transteoretiske modellen er en stadieteori brukt for å endre helseatferd. Teorien beskriver fem kvalitative trinn i endringsprosessen, trinnene følger en kronologisk rekkefølge. 
 
Andre modeller er 
*Health Action Process Approach 
*Helseoppfatningsmodellen 
*Teorien om planlagt atferd 
 
Det å ta hensyn til menneskers teachable moment, vil si å vektlegge at vi ved noen faser i livet er mer tilbøyelig for endring av ulik helseatferd. Teachable moment er derfor en viktig faktor i forming og evaluering av intervensjoner.

## Litteratur
Taylor, S. E. (2008) Health Psychology, 7th Edition, London: McGraw-Hill. ISBN 9780071283601
Canadas Grand Prix 2004

**Canadas Grand Prix 2004** var et Formel 1-løp arrangert 11. – 13. juni 2004 på Circuit Gilles Villeneuve i Montréal, Canada. Det var det åttende løpet i Formel 1-sesongen 2004.

Løpet ble vunnet av Ferrari-føreren Michael Schumacher, foran hans lagkamerat Rubens Barrichello som kom på andreplass. BAR-fører Jenson Button tok tredjeplassen. 

Etter løpet ble begge Williams-førerne Ralf Schumacher og Juan Pablo Montoya, som egentlig kom på andre og fjerde, samt begge Toyota-førerne Cristiano da Matta og Olivier Panis, på åttende og tiende, diskvalifisert for bruk av ulovlige bremsekanaler. Hos Jordan ble Giorgio Pantano erstattet av den tyske debutanten Timo Glock, som også tok sine første poeng i Formel 1 med syvendeplass.

## Klassifisering
### Løpet

## Eksterne lenker
*
John Buchanan

**John Buchanan** (født 1. januar 1884, død 25. november 1943) var en britisk seiler som deltok under OL 1908 i London.

Buchanan ble olympisk mester med den britiske båten *Hera* som vant 12-metersklassen i 1908. Det var kun to båter i den største klassen, *Hera* og *Mouchette*, begge britiske. *Hera* vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.

## OL-medaljer
* OL 1908  London -  **Gull** i seiling, klasse 12 meter

## Eksterne lenker
*
Monacos Grand Prix 2004

**Monacos Grand Prix 2004** var et Formel 1-løp arrangert 21. – 23. mai 2004 på Circuit de Monaco I Monaco. Det var det sjette løpet i Formel 1-sesongen 2004.

## Klassifisering
### Løpet

## Eksterne lenker
*
VM i friidrett 2007 – 100 meter menn

Øvelsen **100 meter menn** ved **[[VM i friidrett 2007]]** ble avholdt på Nagai stadion på 25. og 26. august.

## Medaljevinnere

## Rekorder

## Resultater

### Innledende heat

### Semifinaler
De fire første i hvert heat var direktekvalifisert (Q) til finalen.

### Finalen

## Eksterne lenker
* Resultater
Total (album)

***Total*** er et studioalbum fra det norske bandet Seigmen.

Albumet ble spilt inn i Studio Nova i august 1994. Albumet ble produsert og mixet av Sylvia Massy. Albumet lå i to uker på VG-lista, med en 19.-plass som beste plassering. I 2006 passerte det 25&nbsp;000 solgte eksemplarer, og Seigmen kunne dermed motta gullplate for albumet.

## Sporliste
# «Colosseum» &ndash; 7:42
# «Ohm» &ndash; 5:35
# «In Limbo» &ndash; 5:42
# «Döderlein» &ndash; 5:48
# «Sort tulipan» &ndash; 5:59
# «Lament» &ndash; 4:28
# «Fortell» &ndash; 4:36
# «Nephilia» &ndash; 7:42
# «Monument» &ndash; 4:54
# «Pantheon» &ndash; 5:41

## Medvirkende

*Alex Møklebust &ndash; Vokal
*Sverre Økshoff &ndash; Gitar
*Noralf Ronthi &ndash; Trommer
*Marius Roth &ndash; Gitar
*Kim Ljung &ndash; Bass, strykearrangement («Pantheon»)
*Hege Rimestad &ndash; Fiolin («Sort tulipan»)
*Strings Unlimited &ndash; Strykere («Pantheon», «Nephilia»)
*Baard Slagsvold &ndash; Strykearrangement («Nephilia»)
*Michael S. Guerra &ndash; Chamberlin («Nephilia»)

Sylvia Massy; Produsent

## Referanser


## Eksterne lenker
*
Elvran

**Elvran** er en bygd i i Stjørdal kommune i Trøndelag. Elvran utgjør den øvre delen av Leksdalen, mens Lånke utgjør den nedre. Elvran ligger mellom Strætesfjellet og Bålhåmmåren. Fylkesvei 705 forbinder Elvran med Hell (12 km) og Stjørdalshalsen (15 km) i nordvest og med Selbu i sør (20 km).

Bygda het fra gammelt av Ovakleiva, men navnene Elvran (dativ: Elvrom) og Elvarli har blitt tatt alminnelig i bruk, etter at det ble kirke- og poststed her.

Elvran skole har ca. 70 elever. Skolebygningen ble innviet høsten 2007. Elvran skolekrets inngår i Halsen ungdomsskolekrets.

Elvran kapell er en langkirke fra 1893 med 140 plasser. Kapellet ligger i Lånke sogn i Stjørdal prosti.

Leksdal skytefelt ligger midt i bygda.

På Hoset, 6 km øst for Elvran kapell, er det registrert mange gravhauger, gravminner og jernvinneanlegg fra bronse- og jernalderen. Det var også gruvedrift i området fra slutten av 1800-tallet til 1916.

## Referanser


## Eksterne lenker
* elvran.no 
* Elvran IL 
* Elvatun Grendahus
Hjalmar Johansson

**Carl Hjalmar August Johansson** (født 20. januar 1874, død 30. september  1957) var en svensk stupere og svømmere som deltok i de olympiske lekene i London i 1908 og Stockholm i 1912. Han deltok også under Ekstralekene i Athen i 1906.

Johansson ble olympisk mester i stuping under OL 1908 i London. Han vant tårnstupkonkurransen foran tre landsmenn. Fire år senere, under OL 1912 i Stockholm kom han på andreplass i tårnstup 5 og 10 meter bak landsmannen Erik Adlerz.

## OL-medaljer
*  1908  London -  **Gull** i stuping, tårnstup  Sverige
*  1912  Stockholm -  Sølv i stuping, tårnstup 5 og 10 meter  Sverige

## Referanser


## Eksterne lenker
*
Albert Zürner

**Albert Zürner** (1890–1920) var en tysk stuper som deltok i de olympiske lekene i London i 1908 og Stockholm i 1912. Han deltok også under Ekstralekene i Athen i 1906.

Zürner ble olympisk mester i stuping under OL 1908 i London. Han vant konkurransen i sviktstup foran sin landsmann Kurt Behrens. Fire år senere, under OL 1912 i Stockholm kom han på andreplass i tårnstup 10 meter bak Erik Adlerz fra Sverige.

## OL-medaljer
*  1908  London – **Gull** i stuping, sviktstup 3 meter  Tyskland
*  1912  Stockholm – Sølv i stuping, tårnstup 10 meter  Tyskland

## Referanser


## Eksterne lenker
*
Frode Krohg

**Frode Krohg** (født 1952) er en norsk scenograf, rekvisitør og TV-produsent som har arbeidet både innenfor film og TV.

Krogh er utdannet innen teaterdesign ved New York University 1981–1982.

Han begynte karrieren i NRK i 1972, men fra 1974 til 1991 arbeidet han som rekvisitør og scenograf på norske spillefilmer. Han har arbeidet på filmer som *[[Fru Inger til Østråt (film)|Fru Inger til Østråt]]* (1975), *[[Operasjon Cobra (film)|Operasjon Cobra]]* (1978), *[[Arven (film 1979)|Arven]]* (1979), *[[1958 (film)|1958]]* (1980), *[[Fifty-Fifty (1982)|Fifty-Fifty]]* (1982), *[[Hockeyfeber]]* (1983), *[[Plastposen]]* (1986), ''Blackout'' (1986), *[[Giftige løgner (film)|Giftige løgner]]* (1992) og *[[Hører du ikke hva jeg sier!]]* (1995). 

På 1980-tallet begynte han å arbeide for NRK igjen og hadde scenografi på så ulike TV-produksjoner som *[[Melodi Grand Prix]], [[Senfredag]], [[Spellemannprisen]]* og TV-aksjonen. I 1995 ble han utdannet flerkameraproducer og har etter det vært producer på program som blant annet *[[Go' elg]], [[Puck (TV-program)|Puck]], Valg 99, [[Sommeråpent]]* (2000), *[[Nyhetsblikk]], Kronprinsbryllupet, Valg 2001, [[Redaksjon 21]], [[I kveld]]* og *[[Dagsrevyen]]*.

I 1986 ble han tildelt Amandaprisen i klassen beste faglige innsats for scenografien i filmen *[[Blackout (1986 film)|Blackout]]*.

Han er sønn av skuespillerinnen Sossen Krohg og kunstneren Guy Krohg, og oldebarn til Christian Krohg og Oda Krohg.

## Referanser


## Eksterne lenker
*
Sydlig sjøelefant

**Sydlig sjøelefant** (*Mirounga leonina*) er en av to arter i slekten sjøelefanter, som hører til i selfamilien (Phocidae). Arten karakteriseres av det snabellignende nesepartiet og de enorme proporsjonene. Det er verdens største seldyr og en toppkonsument i sitt økosystem.

## Beskrivelse

Sydlig sjøelefant er et enormt stort rovpattedyr i gruppen med bjørnelignende rovpattedyr. Arten har ekstrem kjønnsdimorfisme, i det hannene kan bli 5–6 ganger større enn hunnene. Oksens kropp karakteriseres av det enorme brystpartiet og det snabellignende nesepartiet.

Oksene blir typisk 4,2–5,8 meter lange og veier omkring 2&nbsp;200–4&nbsp;000 kg. Kuene blir betydelig mindre og måler typisk 2,6–3 m i lengde og veier omkring 400–900 kg. Rekorden er okse som ble skutt i Possession Bay, på Sør-Georgia, den 28. februar i 1913. Den veide minst 4&nbsp;000 kg og var hele 6,85 m lang.

## Utbredelse
Sydlig sjøelefant lever i subantarktiske farvann og ses periodisk utenfor Tasmania, New Zealand og Sør-Afrika. Den største kolonien holder til på øya Sør-Georgia, der om lag halvparten av verdensbestanden holder til. Andre viktige kolonier er Macquarieøya (over 80&nbsp;000 individer), Valdéshalvøya, Heardøya og Kerguelen.

## Atferd
Dietten til sydlig sjøelefant består av cirka 75 prosent blekksprut og 25 prosent fisk.

## Fylogeni

Kladogrammet over viser slektskapet mellom de eksisterende artene i selfamilien.

## Referanser


## Eksterne lenker
*
George Nevinson

**George Wilfred Nevinson** (født 3. oktober 1882, død 13. mars 1963) var en britisk vannpolospiller som deltok i OL 1908 i London.

Nevinson ble olympisk mester i vannpolo under OL 1908 i London. Han var med på det britiske vannpololaget som vant vannpoloturneringen. De spilte kun én kamp, finalen mot Belgia, som de vant med 9-2.

## OL-medaljer
* 1908  London -  **Gull** i vannpolo, (Storbritannia)

## Eksterne lenker
*
Noralf Ronthi

**Noralf Ronthi** (født 12. mars 1967) er en norsk musiker. 

Han var trommeslager i rockebandet Seigmen og Zeromancer. Sammen med musikere fra blant annet Mohammed, noplacetohide og Ranzel utgjorde Ronthi også bandet Megaton. Bandet har ikke vært aktivt siden 2013.. 

I 2012 ble han medlem i Post 4, som var det siste bandet som forlot X Faktor Norge, og samme år ga ut albumet *[[Walking The Unknown]]*. I 2013 ga han ut barneplaten *[[Norelgens Glemte Verden Gjenoppdaget]]*. 

## Referanser
Charles Sydney Smith

**Charles Sydney Smith** (1876–1951)  var en britisk vannpolospiller som har deltatt i fire olympiske leker.

Smith har blitt olympisk mester tre ganger. Han var målvakt på de britiske vannpololagene som vant i OL 1908 i London, 1912 i Stockholm og 1920 i Antwerpen. Under OL 1924 i Paris kom det britiske laget ikke på medaljeplass. 

## OL-medaljer
*  1908  London -  **Gull** i vannpolo, menn  Storbritannia
*  1912  Stockholm - **Gull** i vannpolo, menn  Storbritannia
*  1920  Antwerpen - **Gull** i vannpolo, menn Storbritannia

## Eksterne lenker
*
Nett-PC

**Nett-PC** (engelsk: *netbook*) er veldig små og lette bærbare personlige datamaskiner. Den engelske termen *netbook* ble reintrodusert av Intel i februar 2008 for å beskrive en kategori av veldig små, lavpris, og lette bærbare PC-er som er optimalisert for å bruke Internett og kjernefunksjoner (som tekstbehandler) - enten direkte fra applikasjon installert på PC-en eller indirekte via cloud computing. Over 50 millioner nettPC-er er forventet å være i bruk innen 2011. NettPC-er kommer vanligvis med en skjerm på størrelse mellom 7 og 10 tommer.

Eksempler på nettPC-er er Asus EEE, Acer Aspire One og MSI U100 Wind.

Etter revitaliseringen av nettbrett-tilbudene i 2010 kan dette sees på som en konkurrende teknologi: Begge produkttypene er små, lette og billige, og antas derfor å konkurrere om de samme kundene.

## Referanser
Dianbai

**Dianbai** (kinesisk: 电白县; pinyin: *Diànbái Xiàn*) er et fylke i provinsen Guangdong i Folkerepublikken Kina. Det ligger i byprefekturet Maoming.

I 1999 var folketallet på  innbyggere.

## Samferdsel
Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

## Referanser
Lament

***«Lament»*** er en låt av bandet Seigmen. Den ble sluppet på singel i 1995, og er den andre singlen fra albumet *[[Total (album)|Total]]*.

## Sporliste

# «Lament» (4:07)
# «Pacem» (5:50 – Fremført, produsert og mikset av Subgud prod.) 
# «Pantheon» – Mental Overdrive Mix (7:03)
Fogang

**Fogang** (kinesisk: 佛冈县; pinyin: *Fógāng Xiàn*) er et fylke i den kinesiske provinsen Guangdong. Det ligger i byprefekturet Qingyuan.

I 1999 var folketallet på  innbyggere.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  

## Referanser


## Eksterne lenker
* Infoside
Xinxing

**Xinxing** kan være:

*Bydistriktet Xinxing i byprefekturet Qitaihe i provinsen Heilongjiang i Folkerepublikken Kina
*Fylket Xinxing i byprefekturet Yunfu i provinsen Guangdong i Kina
Xinxing (Yunfu)

**Xinxing** (kinesisk: 新兴县; pinyin: *Xīnxīng Xiàn*; Chinese Postal Map Romanisation: **Sunhing**) er et fylke i den kinesiske provinsen Guangdong. Det ligger i byprefekturet Yunfu.

I 1999 var folketallet på  innbyggere.

## Referanser


## Eksterne lenker
* Lokalregjeringens hjemmesider
Xinxing (Qitaihe)

**Xinxing** (新兴区; pinyin: *Xīnxīng Qū*) er et bydistrikt i provinsen Heilongjiang i Folkerepublikken Kina. Det ligger i byprefekturet Qitaihe.
Suixi

**Suixi** kan være:

*Fylket Suixi i byprefekturet Huaibei i provinsen Anhui i Folkerepublikken Kina
*Fylket Suixi i byprefekturet Zhanjiang i provinsen Guangdong i Kina
Suixi (Huaibei)

**Suixi** (kinesisk: 濉溪县; pinyin: *Suīxī Xiàn*) er et bydistrikt i  provinsen Anhui i Folkerepublikken Kina. Det ligger i byprefekturet Huaibei.

I 1999 var folketallet på  innbyggere.

## Kulturminner
Det gamle verftet ved Keiserkanalen i Liuzi (*Liuzi yunhe matou yizhi*, 柳孜运河码头遗址), Linhuan gamleby (*Linhuan chengzhi*, 临涣城址) og hovedkvarterene for Huai-Hai-operadjonens ledende frontkomite og for Østkinas feltarmé (*Huaihai zhanyi zong qianwei he Huadong yezhanjun zhihuibu jiuzhi*, 淮海战役总前委和华东野战军指挥部旧址) er oppførte på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider 
* Liuzi yunhe matou yizhi
* Jiang-Huai yizhen
* Jiang-Huai yizhen
* Die grundlegende Befreiung des Festlandes
* East China Field Army
Muyu

**Muyu** (kinesisk: 木魚, pinyin: *Mùyú*), "trefisk", er en avlang, iblant hul, klangblokk av tre i fiskeform (avlang eller stilisert rund). Den er et kinesisk musikkinstrument.
Muyu spilles – slås på med en treklubbe – vanligvis vannrett opphengt som del av buddhistiske seremonier, og finnes i forskjellige størrelser i mange buddhisttempler i Kina, Korea (*moktak*), Japan (*mokugyo*) og Vietnam (*mõ*).
De fire kunster

**De fire kunster** (kinesisk: 四艺, pinyin: *Sìyì*), også kalt *den høylærdes fire kunster*, var ferdigheter som ble ansett som høyst passende for et dannet menneske i det gamle Kina: strengeinstrumentet qin, brettspillet qi, kalligrafi og maleri.

Ferdigheter i disse kunstformer ble skattet meget tidlig i Kinas historie, men begrepet som sådan er yngre. Den første bevarte tekst som nevner de fire sammen som en gruppe er Zhang Yanyuans *Fashu Yaolu* fra midten av Tang-dynastiet, og den eldste bevarte tekst som taler om dem som nettopp «de fire kunster» er en bok av Li Yu (1610 – 1680), *Xianqing ouqi*.

## Fremstilling fra Mingdynastiets tid

Fil:The Eighteen Scholars by an anonymous Ming artist 1.jpg|Guqin (*Qin*)
Fil:The Eighteen Scholars by an anonymous Ming artist 2.jpg|Weiqi (*Qi*)
Fil:The Eighteen Scholars by an anonymous Ming artist 3.jpg|Kalligrafi (*Shu*)
Fil:The Eighteen Scholars by an anonymous Ming artist 4.jpg|Wenrenhuai (*Hua*)


## Litteratur
* Defu & Tianzhang & Fairbairn, Yan & Yan & Fairbairn. *Xuan Xuan Qijing* (*The Classic of the Mystery of the Mysterious*). Translated from original Chinese to GoGoD CD Database, 1349 and 2005.
* Clunas, Craig. *Art In China*. New York: Oxford University Press, 1997.
* Tregear, Mary. *Chinese Art*. New York and Toronto: Oxford University Press, 1980.
Suixi (Zhanjiang)

**Suixi** (kinesisk: 遂溪县; pinyin: *Suíxī Xiàn*, Chinese Postal Map Romanisation: **Suikai**) er et fylke i den kinesiske provinsen Guangdong. Det ligger i byprefekturet Zhanjiang.

I 1999 var folketallet på  innbyggere.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya lengst sørvest i provinsen Guangdong.

Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

## Referanser


## Eksterne lenker
* Infoside
Shangsi

** Shangsi** (kinesisk: 上思县; pinyin: *Shàngsī Xiàn*) er et fylke i den autonome region Guangxi i Folkerepublikken Kina. Den er understilt byprefekturet Fangchenggang.

I 1999 var befolkningen på  innbyggere.

## Referanser


## Eksterne lenker
* Beskrivelse
Xupu

** Xupu** (kinesisk: 溆浦县; pinyin: *Xùpǔ Xiàn*) er et fylke i provinsen Hunan i Folkerepublikken Kina. Den er understilt byprefekturet Huaihua.

I 1999 var befolkningen på  innbyggere.

## Kulturminner
Det tidligere bosted til Xiang Jingyu (*Xiang Jingyu guju*, 向警予故居) ble i 1996 oppført på Folkerepublikken Kinas liste over kulturminner.

## Referanser


## Eksterne lenker
* Xiang Jingyu tongzhi jinianguan
Tunchang

**Tunchang** (kinesisk: 屯昌县; pinyin: *Túnchāng Xiàn*) er et fylke i den kinesiske provinsen Hainan. 

I 1999 var folketallet .

## Samferdsel
Kinas riksvei 224, den sentrale veiforbindelse tvers over Hainan, går gjennom området. Den begynner i Haikou og ender i Sanya i sør. 

## Referanser


## Eksterne lenker
* Infoside
Mandarinduk

**Mandarinduk** (tradisjonell kinesisk: 補子; forenklet kinesisk: 补子; pinyin: *Bŭzi*; Wade-Giles: *Putzŭ*) er et firkantet brodert klede som er plassert på en mandarins embedsdrakt i brysthøyde. Den er på ca. 25 x 25 cm. Kledets motiv og mønster forteller hvilken rang embedsmannen har. Allerede det forhold at kledet er firkantet og ikke rundt, forteller at det dreier seg om en person som ikke er del av den keiserlige familie.

Regler om dette elementet på kinesiske embedsdrakter ble utviklet på tidlig tidspunkt. Klesmerket ble innført offisielt i 1391 under Ming-dynastiet. De mest detaljerte reglene, og dem som ligger til grunn for de fleste mandarinduker som er blitt internasjonale samlerobjekter, ble definert under Qing-dynastiet. 

## Rangsymboler
Det har vært liten utvikling av rangsymbolene, men grovt sett kan den utviklingen som har vært, plasseres innen tre periodiseringer. 

### Militærmandariner

Kilde: 

### Sivilmandariner

Kilde: 

## Referanser


## Litteratur
* Schuyler Cammann: «Chinese Mandarin Squares, Brief Catalogue of the Letcher Collection», i  *University Museum Bulletin* Vol 17, No 3 (June 1953).
* Schuyler Cammann: «Development of the Mandarin Square», i *Harvard Journal of Asiatic Studies* Vol VIII, no 2 (1944).
* Valery M. Garrett: *Mandarin Squares: Mandarins and their insignia*, Hong Kong: Oxford University Press, 1990.
* Beverley Jackson, David Hugus: *Ladder to the Clouds*, Berkeley: Ten Speed Press. 1999.
* Patricia Bjaaland Welch: «Rank insignia for military officers of the imperial court», i: Tuttle: *Chinese Art*. ISBN 080483864X, d. 110–111 (Online=http://books.google.com/books?id=5sgO9BuZQSEC&pg=PA110).

## Eksterne lenker
*
Cili

** Cili** (kinesisk: 慈利县; pinyin: *Cílì Xiàn*) er et fylke i provinsen Hunan i Folkerepublikken Kina. Den er understilt byprefekturet Zhangjiajie.

I 1999 var befolkningen på  innbyggere.

Cili er funnsted for en embedsmannsgrav fra ca. 200 f.Kr. Blant artefaktene funnet der var et kokekar av bronse som inneholdt fisk.  

## Referanser


## Eksterne lenker
* Hjemmeside
Luxi (Xiangxi)

**Luxi** (kinesisk: 泸溪县 *Lúxī Xiàn*) er et fylke nordvest i provinsen Hunan i Folkerepublikken Kina. Det tilhører det autonome prefektur Xiangxi. I 1999 hadde det 274.026 innbyggere.

## Kommunikasjoner
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.

## Referanser


## Eksterne lenker
* Hjemmeside
Jaastadfela

**Jaastadfela** ble ifølge merkelapp i bunnen laget av lensmann Ole Jonsen Jaastad i Ullensvang i Hardanger, i 1651, og regnes som den første kjente hardingfela.

Den har to understrenger, i motsetning til dagens moderne hardingfeler som vanligvis har fire eller fem understrenger. Fela er betydelig mindre enn moderne hardingfeler.

Fela har en ganske kraftig klang, og i rette hender skal den være god å spille på. Slåttene som spilles på slike gamle feler, krever en litt annerledes spilleteknikk enn det dagens slåtter krever.

Den oppbevares på Historisk Museum ved Universitetet i Bergen.

## Form og størrelse
Jaastadfela er mindre og understrengene har mindre betydning enn i nyere feler. 

Kroppen på jaastadfela er 32,2 cm lang. Den er generelt litt kortere enn felene laget av Isak Botnen og hans sønn Trond Flatebø (de tidligst sikkert dokumentert felemakerne i Hardanger), men Isak laget feler så korte som 30,4 cm og feler rundt 32,2 til 32,5 cm. Jaastadfela er en god del smalere enn Isaks og Tronds feler. Jaaastadfela har et lokk som er vesentlig mer hvelvet (forhøyet midtparti) enn Isaks feler og noe mer hvelvet enn Tronds feler. De yngste av Tronds feler ligner mest på Jaastadfela. Samlet lengde er 53,7 cm. Den var opprinnelig lakket gul, senere har den blitt farget mørkebrun. Detaljene er dekorert med biter av horn, bein og perlemor slik at det dannes et tydelig geometrisk mønster av sorte og hvite ruter. Halsen avsluttes med et dyrehode.

## Datering
Datering av Jaastadfela har vært omdiskutert blant annet fordi den neste sikre dateringen av hardingfele er på 1700-tallet og Jaastad-fela har likhetstrekk med disse yngre variantene. Etiketten med årstallet 1651 har på grunn av skriftformen vært tolket som siste del av 1700-tallet. En hypotese er at årstallet er tilføyd i nyere tid. Sikker dokumentasjon om bruk av hardingfele finnes først ut på 1700-tallet. En teori er at noen har stukket en penn gjennom lydhullet og tilføyd årstallet i nyere tid. Dersom fela ble laget på 1700-tallet kan opphavspersonen være Ole Jonsen Jaastad født 1758. Arne Bjørndal åpnet fela i 1942 og konkluderte da at merkelappen i bunnen var festet med samme type lim som opprinnelig ble brukt til å montere fela. Bjørndal mente at navn og årstall var skrevet med samme blekk og av samme person. Det er ikke overlevert muntlige opplysninger om Ola Jaastad, kjent som lensmannen "Ola med hatt", som felebygger.

Ifølge Bjørn Aksdal kan dateringen likevel være korrekt og dersom Ole Jonsen Jaastad (1621-1694) drev felebygging i Ullensvang midt på 1600-tallet er det trolig at Isak Botnen kjente til dette. Noen eldre bevarte feleskrin (fra før 1667) er svært små og for små til mange av de bevarte felene etter Isak. Det eldste bevarte feleskrinet er fra Voss og merket med året 1512 og av treverket er fra 1400-tallet. Aksdal konkluderer med at det fantes små feler i Norge fra tidlig 1500-tall.

## Referanser


## Eksterne lenker
* Nationen: Fela fra 1651 på ny plate
* Historisk Museum ved Universitetet i Bergen
Kai (Chongqing)

** Kai** (kinesisk: 开县; pinyin: *Kāi Xiàn*) er et fylke i byprovinsen Chongqing i Folkerepublikken Kina.

I 1999 var befolkningen på  innbyggere, og  i 2003.

Baihe kullkraftverk ligger i fylket.

## Administrative enheter
Kai består av fire subdistrikter, 21 storkommuner og 13 kommuner:
:**Subdistriktene** Hanfeng (汉丰街道, sentrum); Fengle (丰乐街道); Zhendong (镇东街道); Baihe (白鹤街道).
:**Storkommunene** Dajin (大进镇); Changsha (长沙镇); Guojia (郭家镇); Linjiang (临江镇); Zhaojia (赵家镇); Wenquan (温泉镇); Tieqiao (铁桥镇); Zhonghe (中和镇); Yuexi (岳溪镇); Nanmen (南门镇); Nanya (南雅镇); Heyan (河堰镇); Heqian (和谦镇); Jiulongshan (九龙山镇); Zhen'an (镇安镇); Zhuxi (竹溪镇); Qukou (渠口镇); Houba (厚坝镇); Gaoqiao (高桥镇); Dunhao (敦好镇); Yihe (义和镇).
:**Kommunene** Baiquan (白泉乡); Guanmian (关面乡); Manyue (满月乡); Tanjia (谭家乡); Wutong (五通乡); Wushan (巫山乡); Baiqiao (白桥乡); Maliu (麻柳乡); Zishui (紫水乡);
Dade (大德乡); Tianhe (天和乡); Sanhuikou (三汇口乡); Jinfeng (金峰乡).

## Referanser


## Eksterne lenker
* Hjemmeside
Ansai

** Ansai** (kinesisk: 安塞县; pinyin: *Ānsài Xiàn*) er et fylke i provinsen Shaanxi i Folkerepublikken Kina. Den er understilt byprefekturet Yan'an.

I 1999 var befolkningen på  innbyggere.

## Referanser


## Eksterne lenker
* Hjemmeside
The Age of Nero (Satyricon-album)

***The Age of Nero*** (utgitt 2008) er det syvende studioalbumet til det norske Black metal&ndash;bandet Satyricon.

Disc 2 ble utgitt i begrenset opplag.

## Sporliste
**Disk 1**
# «Commando» (4:29)
# «The Wolfpack» (4:05)
# «Black Crow on a Tombstone» (3:54) 
# «Die by My Hand» (7:07)
# «My Skin Is Cold» (5:06) 
# «The Sign of the Trident» (6:58)
# «Last Man Standing» (3:40)  
# «Den siste» (7:24) 

**Disk 2**
# «My Skin is Cold» (EP-versjon) (5:07)
# «Live Through Me» (Live) (5:12)
# «Existential Fear-Questions» (Live) (6:01)
# «Repined Bastard Nation» (Live) (5:48)
# «Mother North» (Live) (9:05)
# «The Pentagram Burns» (Radio Edit) (4:02)
# «Last Man Standing» (Guitar Wall Mix) (3:37)
# «Den siste» (Analog Mix) (7:23)
# «The Pentagram Burns» (Video)
# «K.I.N.G.» (Video) 

## Artister
*Sigurd «Satyr» Wongraven &ndash; Gitar, bass, keyboard, vokalist og låtskriver
*Kjetil-Vidar «Frost» Haraldstad &ndash; Trommesett

## Kilder
*The Age Of Nero hos Encyclopaedia Metallum

## Eksterne lenker
*
Kråkerøy IL Fotball

**Kråkerøy IL Fotball** er fotballgruppen til Kråkerøy Idrettslag fra Fredrikstad. Klubben ble stiftet i 1937, og spiller sine hjemmekamper på Kråkerøy stadion, som ligger ved Kråkerøy ungdomsskole.

Klubbens A-lag for herrer trenes av Dino Mulac. 

A-laget spiller i 4. divisjon, mens B-laget spiller i 5. divisjon.

## Tabell

## Seriestatistikk 1999-
* 1999: 5. divisjon, avd. 1 – 4. plass
* 2000: 5. divisjon, avd. 2 – 4. plass
* 2001: 5. divisjon, avd. 2 – 4. plass
* 2002: 5. divisjon, avd. 2 – 5. plass
* 2003: 5. divisjon, avd. 1 – 10. plass
* 2004: 5. divisjon, avd. 2 – 4. plass
* 2005: 5. divisjon, avd. 2 – 2. plass
* 2006: 5. divisjon, avd. 2 – 2. plass
* 2007: 5. divisjon, avd. 2 – 5. plass
* 2008: 5. divisjon, avd. 1 – 2. plass
* 2009: 5. divisjon, avd. 2 – 2. plass
* 2010: 5. divisjon, avd. 2 – 1. plass (opprykk)
* 2011: 4. divisjon, Østfold – 11. plass
* 2012: 4. divisjon, Østfold – 2. plass (opprykk)
*2013: 3. divisjon avd. 1 – 4. plass
*2014: 3. divisjon avd. 1 – 2. plass
*2015: 3. divisjon avd. 1 – 2. plass
*2016: 3. divisjon avd. 1 – 1. plass (omgjøring av seriesystemet, ingen rykket opp)
*2017: 3. divisjon avd. 1 – 5. plass
*2018: 3. divisjon avd. 2 – 5. plass
*2019: 3. divisjon avd. 1 - 8. plass
*2020: 3. divisjon avd. 2 - Sesongen avlyst
*2021: 3. divisjon avd. 2 - 13. plass (nedrykk)
*2022: 4. divisjon, Østfold - 

### Tidligere trenere
*2002 – 2003: Lasse Nilsen
*2004 – 2004: Ronald Hansen
*2005 &ndash; 2007: Roger Moen, Ass: Lars Petter Olsen
*2008 – 2009: Svein Nilsen, Ass: Lars Petter Olsen
*2010 – 2015: Bjørnar Johannessen
*2016 – 2017: Jon Hermansen
*2018: Jan Tore Ophaug
*2019 – 2020: Bjørnar Johannessen
*2021: Anders Østli
*2022 - : Mads Edvard Andersen

## Eksterne lenker
*
Per Dagfinn Hovden

**Per Dagfinn Hovden** (1944–2008) var sosialøkonom og rådmann i Ørsta kommune i perioden 1979–2008.

Han vokste opp i Hovdebygda i Ørsta kommune. Han har hatt en rekke sentrale verv i norsk offentlig forvaltning, inkludert formannskapet i Norsk rådmannslag i mange år. Han var også utvalgsmedlem i flere offentlige utredninger, inkludert NOU 2000:19 – «Bør offentlig sektor eksponeres for konkurranse?».

## Referanser
Qingjian

** Qingjian** (kinesisk: 清涧县; pinyin: *Qīngjiàn Xiàn*) er et fylke i provinsen Shaanxi i Folkerepublikken Kina. Den er understilt byprefekturet Yulin.

I 1999 var befolkningen på  innbyggere.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Referanser
NITO Takst

**NITO Takst** er en organisasjon for takstmenn, og har ca. 540 medlemmer over hele landet. Den er en del av NITO, Norges ingeniør- og teknologorganisasjon. Medlemmene har minimum byggteknisk ingeniørutdanning og/eller mesterbrev. Organisasjonen utdanner nye takstmenn, og tilbyr sine medlemmer både etter- og videreutdanning for å opprettholde høy faglig kompetanse.  

## Eksterne lenker
*
China Mengniu Dairy Company Limited

**China Mengniu Dairy Company Limited** er det engelske navnet på et selskap for melkeprodukter sin har hjemstavn i Indre Mongolia i Folkerepublikken Kina. Merkenavnet er **Mengniu** (蒙牛, som betyr «mongolsk ku»).

Mengnius produkter favner flytende melkeprodukter (som ultravarmebehandlet (UHT) melk, yoghurt og melkedrikker), iskrem og andre meieriprodukter som melkepulver og melketabletter. 

Grunnlegger av Mengniu er Niu Gensheng, en tidligere ansatt i Yili, en annen meieriproduktgigant i Indre Mongolia og nå Mengnius viktigste konkurrent. Han opprettet Mengniu i 1999. 

## Eksterne lenker
* China Mengniu Dairy Co Limiteds hjemmeside.
René Pape

**René Pape** (født 1964) er en tysk operasanger (bass). *[[The Guardian]]* beskriver stemmen som "truly magnificent". Stemmen omtales som en av de mest kraftfulle i samtiden. *[[Los Angeles Times]]* anmelder mener han uten tvil er Tysklands beste bass i sin generasjon, og behersker både høye og lave deler av sitt register. Hans tilstedeværelse på scenen beskrives som reservert men kraftfull, urokkelig og overbevisende. Han utmerker seg særlig i verker av Wagner og Modest Musorgskij.

## Liv og virke
### Bakgrunn
René Pape ble født 4. september 1964 i Dresden som tilhørte det daværende DDR (Øst-Tyskland). Moren var frisør og faren  kokk. De ble skilt da han var to år gammel. Pape bodde noen ganger sammen med sin bestemor som åpnet veien for hans musikkinteresse. Hans morfar var operettetenor.

Pape fikk sin musikalske utdannelse ved Dresdner Kreuzchor og Hochschule für Musik Carl Maria von Weber i Dresden.

### Karriere
Mens han studerte, hadde han sin debut på Staatsoper Unter den Linden i Wolfgang Amadeus Mozarts Tryllefløyten i 1988. I 1991 plasserte Georg Solti og Johannes Schaaf ham i rollen som Sarastro i Tryllefløyten under Festspilene i Salzburg, noe som gav ham internasjonal anerkjennelse.

I 1995 debuterte Pape også ved Metropolitan Opera i New York, hvor han har gjestesunget hvert år siden. Han opptrer regelmessig ved verdens mest betydningsfulle operahus (slik som Opera Nationale de Paris, Lyric Opera, Chicago, Royal Opera House i Covent Garden, London, Wiener Staatsoper og La Scala, Milano), operafestivaler (slik som Bayreuth og Glyndebourne, konserthaller samt med større symfoniorkestere over hele verden.

Papes repertoar innbefatter praktisk talt alle de store tyske bassroller samt Ramfis i Giuseppe Verdis Aida, Kong Filip II i Giuseppe Verdis Don Carlo, Méphistophélès i Arrigo Boitos Faust og tittelrollen i Wolfgang Amadeus Mozarts Don Juan. Han har dessuten fremført kjente operaarier av Charles Gounod, Hector Berlioz, Jacques Offenbach, Richard Wagner, Anton Rubinstein, Anton Dvorak samt Modest Mussorgskij.

Ved siden av klangen i hans stemme verdsetter internasjonale operaregissører Pape for hans fremragende skuespillertalent.

Han blir ofte omtalt som verdensledende bassanger og har medvirket på flere operainnspillinger. I  2003 ble han tildelt en Grammy Award for beste operainnspilling for Richard Wagners Tannhäuser. Hans seneste plate er *Gods, Kings & Demons* (Deutsche Grammophon).

20. september, 23. september, 26. september og  30. september samt 2. oktober og 4. oktober2008 sang han rollen som Kong Filip II i Don Carlo på Den Norske Opera. Det var en samproduksjon mellom Den Norske Opera, Royal Opera House i Covent Garden, London samt Metropolitan Opera House, New York.

Pape har blitt kalt «operaens Sinatra». Det går mer på at han også synger Cole Porter-sanger og måten han forholder seg til rytmen på. På, foran og bakpå beat'et.

## Filmer
* 2007: Tryllefløyten (Regi: Kenneth Branagh)
* 2006: Der Bass René Pape – Der Herz Brennt (Regi: Sibylle Muth)

## Referanser


## Eksterne lenker
* 
* 
*
Kgalema Motlanthe

**Kgalema Motlanthe** (født 19. juli 1949 i Johannesburg i Sør-Afrika) var Sør-Afrikas  visepresident, innsatt 11. mai 2009 til mai 2014. Han har vært visepresident i ANC siden desember 2007 til 2014.

Han var Sør-Afrikas president fra  25. september 2008 til 9. mai 2009. Han overtok etter Thabo Mbeki da Mbeki ble sparket av ANC-ledelsen. Perioden hans opphørte da Jacob Zuma ble innsatt etter parlamentsvalget i 2009. Monthlante var før dette også en kort periode minister uten portefølje i Mbekis regjering. Motlanthe er tidligere fagforeningsmann og antiapartheidaktivist. Monthlante har sittet ti år i fengsel på Robben Island sammen med blant andre Nelson Mandela.

## Referanser


## Eksterne lenker
*
Mae La

**Mae La** er den største av ni flyktningleirer i Thailand. Den ligger i Tha Song Yang i provinsen Tak nord i Thailand for flyktninger fra Burma. De fleste av de nærmere 50&nbsp;000 som bor i leiren, er karenere. Leiren ligger åtte timers kjøretur fra Bangkok, om lag 8 km fra grensa mellom Burma og Thailand. Den ble opprettet i 1985 og drives av FNs høykommissær for flyktninger. 

En rekke NGOer driver arbeid i leiren, blant andre Refugees International. 

I leiren drives et omfattende skolearbeid, det er mulig å få ti års skolegang der. Flyktningene har bygget flere kirker, det finnes både baptistkirker, katolske kirker og adventistkirker der. Også muslimer og buddhister har sine moskeer og templer i leiren. 

FN deler ut ris, olje, chili, salt og andre matvarer. Mange flyktninger har etablert små butikker hvor de selger andre varer som trenges.

Fra leiren reiser folk til andre land å FNs høykommissær for flyktninger får kvoter for overføringsflyktninger. Folk som har bodd i Mae La, bor derfor nå i land som USA, Australia, New Zealand, Canada, Norge, Finland, Sverige og flere andre land i Europa. Våren 2007 ble 30 000 sendt til andre land, men etter protestene i Burma 2007 ble leiren fort fylt opp igjen. 

## Eksterne lenker
* Oversikt over Thailands 9 flyktningleirer på grensa til Burma pdf-fil
Bodil Cappelen

**Bodil Cappelen** (født 1930) er en norsk maler, tekstilkunstner og bokillustratør. Hun har også skrevet barnebøker.  

Cappelen er utdannet i grafikk og tekstil fra Statens Håndverks- og Kunstindustriskole i Oslo (1948-1951).

I 1970-årene hadde Cappelen flere separatutstillinger av billedtepper. Mellom 1968 og 1982 deltok hun også på Sørlandsutstillingen, Vestlandsutstillingen og Høstutstillingen med billedvev.  
 
Etter separatutstillingen i Kunstnernes hus 1981 valgte Cappelen å illustrere bøker for barn. Hun har illustrert fem bøker for det samiske forlaget Davvi Girji i Karasjok, med egen tekst i to av dem.  I tillegg har hun illustrert «Norske barnerim og regler» (Aschehoug 1984). I samarbeid med Olav H.Hauge ga hun ut «ABC», i utgaver i 1986, 1987, 1995 og 2008.

I 1991 hadde Cappelen sin første separatutstilling av oljemalerier, i Galleri Nota Bene i Oslo.  Siden har hun hatt flere utstillinger av malerier.  Siden 1998 har hun bodd i Son.

Cappelen er medlem av Norske billedkunstnere (NBK) og Landsforeningen Norske Malere (LNM). Kunstverk av Cappelen er innkjøpt til Bergen Billedgalleri, Norsk kulturråd og flere offentlige bygg.

Hun er datter av var Edith Heiberg (1901-1950) fra Leikanger i Sogn og Johan Munthe Cappelen (1884-1962) fra Oslo. Faren var jurist og er kjent for sin dissens som lagmann i saken mot politimester Knut Rød i rettsoppgjøret etter krigen. Bodil vokste opp med to søstre, Lotte Cappelen Thiis og Eli Heiberg.

Cappelen var gift med forfatter og maler Finn Strømsted (1925-2003). Paret hadde to barn, Aili Strømsted og Rune Cappelen Strømsted. Fra 1975 til 1994 var Cappelen samboer og gift med Olav H. Hauge (1908-1994) i Ulvik i Hardanger. I årene 1977-1997 hadde Cappelen Statens garantiinntekt for kunstnere.

## Separatutstillinger

* 1972 Unge Kunstneres Samfund, billedvev
* 1981 Bergen Kunstforening, billedvev
* 1981 Listafélag Førøya, Færøyene, billedvev
* 1981 Kunstnernes Hus, Oslo, billedvev
* 1991 Galleri Nota Bene, Oslo, maleri
* 1992 Galleri Kolibri, Haugesund, maleri
* 1992 Hardanger Folkemuseum, maleri
* 1997 Hjadlane Galleri, Osa, maleri
* 2000 Galleri X, Son, maleri
* 2003 Nes Jernverksmuseum, «Ti malerier av ovnsplatemotiver fra 1600-tallet.»
* 2004 Moss by-og industrimuseum. «Vintervarme. Fra jernverk til kunstverk.»
* 2006 Tromsø Museum.  70 illustrasjoner fra samiske barnebøker.

## Priser (utvalg)
* 2012 – Amboltprisen

## Referanser


## Litteratur

* 
* Lambrecht Haugen: *Cappelen-slekten 1627-2008*, Rosendal 2008.

## Bibliografi
* *Pingvinen Po* (også på lule- og sørsamisk), bildebok (1993) 
** *Pinviidna Pu* (1993)
* *Modige Marja* (også på lule- og sørsamisk), bildebok (1994) 
** *Jálos Márjá* (1994) 
* *Brev 1970-1975. Olav H. Hauge og Bodil Cappelen*, biografier og memoarer (1996) 

## Kilder
* Presentasjon av Bodil Cappelen i Forfatterkatalogen på Forfattersentrums nettsider

## Eksterne lenker
* Bodil Cappelens hjemmeside . Besøkt 3. februar 2012
* Samlaget.no Om Bodil Cappelen.  Besøkt 3. februar 2012
*Digitaliserte bøker av Bodil Cappelen hos Nasjonalbiblioteket
*Artikler av og om Bodil Cappelen i Norart
Kirsten Thorup

**Kirsten Thorup** (født 9. februar 1942 i Gelsted i Middelfart kommune på Fyn) er en dansk skjønnlitterær forfatter.
 
## Liv og virke
Thorup var datter av en landhandler og tidligere landarbeider. Hun gikk som den eneste i familien på gymnasium og tok eksamen i 1961 i Fredericia. Hun arbeidet deretter som au pair og studerte i Cambridge i England 1961-1962. Hun fortsatte senere med engelskstudier ved Københavns universitet og gjorde studentarbeide på Varumärkes- och patentverket 1962-1970.

Thorup debuterte i bokform med diktsamlingen *Indeni - Udenfor* i 1967. Siden debuten har hun utgitt et førtitalls bøker, og hun har skrevet romaner, noveller og skuespill.

Romanen *Førkrigstid* var én av de nominerte bøkene til Nordisk råds litteraturpris i 2007. I 2017 mottok hun Nordisk råds litteraturpris for romanen *Erindring om kærligheden.*

Hun mottar Statens Kunstfonds hædersydelse.

## Bibliografi (utvalg)
* 2020: *Indtil vanvid, indtil døden* (roman)
* 2016: *Erindring om kærligheden* (roman)
* 2011: *Tilfældets Gud* (roman)
* 2007: *Førkrigstid* (roman)
* 2003: *Ingenmandsland* (roman)
* 2000: *Bonsai* (roman)
* 1994: *Elskede ukendte* (roman)
* 1987: *Den yderste grænse* (roman)
* 1982: *Himmel og helvede* (roman)
* 1979: *Den lange sommer* (roman)
* 1977: *Lille Jonna* (roman)
* 1973: *Baby* (roman)
* 1968: *I dagens anledning* (noveller)

## Priser og utmerkelser (utvalg)

## Referanser


## Eksterne lenker
* 
*
Læringsfellesskap for alle

**Læringsfellesskap for alle** er en norsk pris. Den blir utdelt av Frikirkelig studieforbund i samband med den årlige nasjonale festivalen Læringsdagene.

Prisen blir tildelt for innsats over en lengre periode med å gi enkeltmennesker og/eller grupper mulighet til utvikling og økt engasjement for egen livssituasjon eller for frivillig menighets- og samfunnsaengasjement. Prisen består av et lite kunstverk. I 2008 ble den tildelt forkynneren, sangeren og omsorgsarbeideren Berit Sunde Olsen.

Tidligere prisvinnere er pastor Sigmund T. Kristoffersen ved pinsemenigheten Betel Hommersåk i 2006 samt fengselsprest Rino Rudsli ved Arendal Misjonsmenighet i 2007. I 2010 gikk prisen til Aril Svartdahl for hans brennende engasjement og aktive innsats for Lederskolen.

## Referanser
Yashili

**Yashili** (广东雅士利集团股份有限公司 ) er et melke- og soyamelkselskap med hovedsete i  Chaozhou i provinsen Guangdong i Folkerepublikken Kina. Selskapet ble etablert i 1983.

I tillegg til hovedkvarteret i Chaozhou har Yashili produksjonsfasiliteter i Heilongjiang, Shanxi og i Zhengzhou i Henan.

I 2008 var Yashili et av flere kinesiske melkeselskaper som ble involvert i den kinesiske melkeskandalen hvor det ble avslørt at flere produsenter hadde tilsatt det helseskadelige stoffet melamin i morsmelkerstatning. Av de involverte selskapene var Yashili det eneste som eksporterte slike produkter. Det ble imidlertid ikke funnet spor av melamin i disse vareprøvene.

## Referanser
 

## Eksterne lenker
*  (engelsk)
Dødsdronen

***Dødsdronen*** er et norsk science fiction-hørespill for barn som gikk på NRK Radio i 2002. Manus og musikk var ved det norske bandet Palace of Pleasure. Skuespillere er blant annet Kjersti Elvik, Kåre Conradi, Joachim Calmeyer og Marthe Sofie Løkeland Eide. Handlingen er lagt til en dystopisk fremtid.

Hørespillet er på fire episoder og ble sendt første gang i Lørdagsbarnetimen.

## Handling
Stykket finner sted i Globalia, noen år etter at Megafreden ble erklært. Krig og konflikt er et tilbakelagt stadium i menneskehetens historie, siden følelser blir regulert av den beroligende lydbølgen dronen. Musikk er regnet som den farligste av alle følelser.

## Kulturelle referanser
Handlingen låner elementer fra mange kjente dystopiske litterære og filmatiske verk, de mest opplagte er 1984 av George Orwell og Ridley Scotts Blade Runner. «Drone» refererer til Krautrock, hvor repetetive låtstrukturer med et svært sparsomt antall akkorder utgjør fundamentet.

## Referanser
Gerhard

**Gerhard** er et mannsnavn med opprinnelse i gammelhøytyske *ger*, «sverd», og *harti*, «hard, sterk». *Geirarðr* var en norrøn form av navnet.

## Utbredelse
Navnet *Gerard* var vanlig i England i middelalderen.

I Tyskland var *Gerhard* et populært navn på guttebarn født i perioden ca. 1910–1960. 

|}

## Kjente personer med navnet
Personene i listen er ordnet kronologisk etter fødselsår.
* Gerhard Schøning (1722–1780), norsk historiker
* Gerhard Munthe (1849–1929), norsk maler, tegner, bok- og tekstilkunstner
* Gerhard Herzberg (1904–1999), tysk kjemiker og Nobelprisvinner
* Gerhard Richter (f. 1932), tysk kunstner
* Gerhard Heiberg (f. 1939), norsk økonom, industri- og idrettsleder
* Gerhard Schröder (f. 1944), tysk politiker
* Gerhard Stoltz (f. 1948), norsk billedkunstner, illustratør og forfatter
* Gerhard Weikum (f. 1957), tysk informatiker
* Pål Gerhard Olsen (f. 1959), norsk forfatter og litteraturkritiker

## Navnedag
*Gerhard* har navnedag i flere land, oftest 24. september. Den norske navnedagen er .

## Se også
* Gerhard Schønings skole, en videregående skole i Trondheim
* Gerhardsen, pekerside til etternavnet

## Referanser


## Eksterne lenker
*
Zhongmu

**Zhongmu** (kinesisk: 中牟县; pinyin: *Zhōngmù Xiàn*) er et fylke i provinsen Henan i Folkerepublikken Kina. Det er understilt byprefekturet Zhengzhou.

I 1999 var befolkningen på  innbyggere.

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Kinas riksvei 220 løper gjennom området. Den går fra Binzhou i Shandong til Zhengzhou i Henan.

## I litteraturen
I den gamle kinesiske klassikeren Beretningen om de tre kongedømmer (kap. 4) nevnes fylket. Cao Cao anholdes i Zhongmu fylke; han har mislykkes i sitt forsøk på å myrde Dong Zhuo, og er på flukt.

## Referanser


## Eksterne lenker
* Hjemmeside
Skjærspenning

**Skjærspenning**, ofte symbolisert med den lille, greske bokstaven tau, τ, er gitt ved Fs/A, hvor Fs, skjærkrafta, går parallelt med flaten A.

Rene skjærspenninger kan man for eksempel finne i en skrue når den skal vris løs eller festes i et skruehull. Momentet som får skrua til å rotere produserer da Fs som gjør at det oppstår skjærspenninger i materialet.
Ningming

** Ningming** (kinesisk: 宁明县; pinyin: *Níngmíng Xiàn*) er et fylke i byprefekturet Chongzuo i den autonome region Guangxi i Folkerepublikken Kina. I 1999 hadde det 388.100 innbyggere.

## Kulturminner
Klippemaleriene i Huafjellet (*Huashan yanhua*, 花山岩画) fra de stridende staters tid til det østlige Han-dynastis tid ble i 1988 oppført på Folkerepublikken Kinas liste over kulturminner.

Dette er en av de største grupper av piktografer i Kina og hele verden. Over et stort område på klippeveggen skildres i rød farge et stort slag. Det er lett å gjenkjenne livaktige figurer, våpen og dyr.

## Administrative enheter
**Storkommuner:**
*Chengzhong (城中镇), Aidian (爱店镇), Mingjiang (明江镇), Haiyuan (海渊镇)
**Kommuner:**
*Tingliang (亭亮乡), Zhai'an (寨安乡), Zhilang (峙浪乡), Dong'an (东安乡), Bangun (板棍乡), Beijiang (北江乡), Tongmian (桐棉乡), Nakan (那堪乡), Nanan (那楠乡)

## Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

## Referanser


## Eksterne lenker
* Hjemmeside 
* Infoside 
* Huashan Cliff Painting
Kailu

**Kailu** (kinesisk: 开鲁县; pinyin: *Kāilǔ Xiàn*) er et fylke i byprefekturet Tongliao i den autonome region Indre Mongolia i Folkerepublikken Kina. Det har et areal på 4.488 km² og teller 390.000 innbyggere (2004). 

## Samferdsel
Kinas riksvei 303 løper fra Ji'an i Jilin til Xilinhot i Indre Mongolia.

## Eksterne lenker
* Hjemmeside
Huayuankou

**Huayuankou** (kinesisk: 花园口, pinyin: *Huāyúankôu*) er en storkommune i bydistriktet Huiji i byprefekturet Zhengzhou i provinsen Henan i Folkerepublikken Kina. 

Her var det tidligere et viktig fergested for trafikk over Guleelven. 

Den har et areal på 39 kvadratkilometer og et folketall på 15&nbsp;000.
Lankao

**Lankao** (kinesisk: 兰考县; pinyin: *Lánkǎo Xiàn*) er et fylke i provinsen Henan i Folkerepublikken Kina. Den er understilt byprefekturet Kaifeng.

I 1999 var befolkningen på  innbyggere.

## Kulturminner
Den kommunistiske revolusjonsmartyren Jiao Yulus grav (*Jiao Yulu lieshi mu*, 焦裕禄烈士墓) ble i 2001 oppført på Folkerepublikken Kinas liste over nasjonale kulturminner.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Kinas riksvei 220 løper gjennom området. Den går fra Binzhou i Shandong til Zhengzhou i Henan.

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* Hjemmeside